# หนังสือโยเอล
หนังสือโยเอล  เป็นหนังสือเผยพระวจนะที่ประกอบด้วยชุดของ "คำประกาศของพระเจ้า" วรรคแรกของหนังสือระบุว่า "โยเอล บุตรของเปธุเอล" เป็นผู้เขียนKeller, C. A., 28. Joel, in Barton, J. and Muddiman, J. (2001), The Oxford Bible Commentary , p. 578 หนังสือโยเอลเป็นส่วนหนึ่งในหนังสือสิบสองผู้เผยพระวจนะน้อยของหมวดเนวีอีม ("ผู้เผยพระวจนะ") ในคัมภีร์ฮีบรู และแยกมาเป็นหนังสือของตนเองในพันธสัญญาเดิมของศาสนาคริสต์ ในพันธสัญญาใหม่ คำเผยพระวจนะของโยเอลเรื่องการเทพระวิญญาณบริสุทธิ์ลงมาเหนือทุกคนนั้นได้รับการกล่าวถึงโดยนักบุญเปโตรระหว่างการเทศนาในเทศกาลเพนเทคอสต์

 สำเนาต้นฉบับยุคต้นที่หลงเหลือ 

thumb |ฉบับเลนินกราด (Leningrad Codex; ค.ศ. 1008) มีสำเนาโดยสมบูรณ์ของหนังสือโยเอลในภาษาฮีบรู
ต้นฉบับดั้งเดิมเขียนในภาษาฮีบรู 

บางสำเนาต้นฉบับในยุคต้นที่มีเนื้อหาของหนังสือโยเอลเป็นภาษาฮีบรู มีลักษณะทางประเพณีนิยมของต้นฉบับเมโซเรติก ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q78 (4QXIIc; 75–50 ปีก่อนคริสตกาล) โดยมีวรรคที่หลงเหลือคือ 1:10–20, 2:1, 2:8–23, และ 3:6–21;Dead sea scrolls - Joel4Q78 at the Leon Levy Dead Sea Scrolls Digital Library และ 4Q82 (4QXIIg; 25 ปีก่อนคริสตกาล) โดยมีวรรคที่หลงเหลือคือ 1:12–14, 2:2–13, 3:4–9, 3:11–14, 3:17, 3:19–2;4Q82 at the Leon Levy Dead Sea Scrolls Digital Library Schøyen MS 4612/1 (DSS F.117; DSS F.Joel1; ค.ศ. 50–68) โดยมีวรรคที่หลงเหลือคือ 3:1–4);12 Minor Prophets Dead Sea Scroll MS 4612/1. Schøyen Collection. Accessed February 5, 2020. และ Wadi Murabba'at Minor Prophets (Mur88; MurXIIProph; ค.ศ. 75–100) โดยมีวรรคที่หลงเหลือคือ 2:20, 2:26–27, 2:28–32 และ 3:1–16

สำเนาต้นฉบับโบราณเป็นภาษากรีกคอยนีที่มีเนื้อหาหนังสือโยเอลเป็นของฉบับเซปทัวจินต์เป็นหลัก ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) ฉบับอะเล็กซานเดรีย (Codex Alexandrinus; A; A; ศตวรรษที่ 5) และฉบับมาร์ชาล (Codex Marchalianus; Q; Q; ศตวรรษที่ 6)

 เนื้อหา 
หลังการระบุชื่อผู้เขียนหนังสือในช่วงต้น เนื้อหาหนังสือสามารถแบ่งเป็นส่วนได้ดังนี้:
 การคร่ำครวญถึงการระบาดครั้งใหญ่ของตั๊กแตน และภัยแล้งที่รุนแรง (1:1–2:17).
 ผลกระทับของเหตุการณ์เหล่านี้ต่อเกษตรกรรม เกษตรกร และผลผลิตของเกษตรกรรมที่ใช้เป็นเครื่องถวายสำหรับพระวิหารในเยรูซาเล็ม แทรกด้วยการเรียกร้องให้คนทั้งชาติคร่ำครวญ (1:1–20).
 ข้อเขียนเชิงพยากรณ์เปรียบเทียบฝูงตั๊กแตนกับกองทัพ และเผยว่าฝูงตั๊กแตนเป็นกองทัพของพระเจ้า (2:1–11)
 การเรียกร้องให้คนทั้งชาติกลับใจเพื่อเผชิญหน้ากับการพิพากษาของพระเจ้า (2:12–17)
 พระสัญญาถึงพระพรในอนาคต (2:18–32 or 2:18–3:5).
 การขับไล่ฝูงตั๊กแตนและฟื้นฟูผลผลิตทางการเกษตรในฐานะการตอบสนองของพระเจ้าต่อการกลับใจของคนทั้งชาติ (2:18–27)
 ของประทานแก่ประชาชนของพระเจ้าในคำเผยพระวจนะถึงอนาคต และความปลอดภัยของประชาชนของพระเจ้าเมื่อเผชิญหน้ากับหายนะครั้งใหญ่ (2:28–32 หรือ 3:1–5).
 การพิพากษาที่กำลังจะเกิดขึ้นกับศัตรูของราชอาณาจักรยูดาห์ ได้แก่ ฟีลิสเตีย เอโดม และอียิปต์ (3:1–21 หรือ 4:1–21)

 บท 

thumb|หนังสือโยเอลในฉบับแปลภาษาละตินในสำเนาต้นฉบับของฝรั่งเศสในคริสต์ศตวรรษที่ 13

การแบ่งบทและวรรคของหนังสือโยเอลมีความแตกต่างกันไปในคัมภีร์ไบเบิลแต่ละฉบับ บางฉบับมี 3 บท ฉบับอื่น ๆ มี 4 บท ฉบับแปลที่มี 4 บท ได้แก่ คัมภีร์ฮีบรูฉบับสมาคมสิ่งพิมพ์ชาวยิว (ค.ศ. 1917), Jerusalem Bible (ค.ศ. 1966), New American Bible (ฉบับปรับปรุงใหม่, ค.ศ. 1970), Complete Jewish Bible (ค.ศ. 1998) และ Tree of Life Version (ค.ศ. 2015)

ในคัมภีร์ไบเบิลฉบับพระเจ้าเจมส์ หนังสือโยเอลประกอบด้วย 3 บท โดยบทที่ 2 มี 32 วรรค เทียบเท่ากับการนำบทที่ 2 (ที่มี 26 วรรค) กับบทที่ 3 (ที่มี 5 วรรค) ของคัมภีร์ไบเบิลฉบับอื่นเข้ารวมเป็นบทเดียวกัน

ในคัมภีร์ไบเบิลที่แปลเป็นภาษาไทยฉบับต่าง ๆ หนังสือโยเอลประกอบด้วย  3 บท ยกเว้นพระคัมภีร์คาทอลิกที่ประกอบด้วย  4 บท

ข้อแตกต่างของการแบ่งเป็นดังนี้:
 อังกฤษ/กรีก/ไทย  ฮีบรู โยเอล 1  โยเอล 1 โยเอล 2:1–27  โยเอล 2 โยเอล 2:28–32  โยเอล 3 โยเอล 3  โยเอล 4